13. ΒΑΣΙΛΙΚΟΝ ΔΙΑΤΑΓΜΑ της 7/13 Φεβρ. 1956 Περί ατελούς εισαγωγής υγράς αμμωνίας, κλάσεως 159η 5 του Τελωνειακού δασμολογίου χρησιμοποιηθησομένης προς παρασκευήν χημικών λιπασμάτων. Έχοντες υπ’ όψει την διάταξιν του άρθρ. 6 του Νόμ. 527, του άρθρ. 4 του Νόμ. 5198, ως και του άρθρ. 2 του Νόμ. 4607 και σχετικήν γνωμοδότησιν του Συμβουλίου Επικρατείας προτάσει του επί των Οικονομικών Υφυπουργού, απεφασίσαμεν και διατάσσομεν. Άρθρ.1.-Επιτρέπεται η ατελής εισαγωγή υγράς αμμωνίας, κλάσεως 159η 5 του Τελωνειακού Δασμολογίου, περιεκτικότητος εις ΝΗ3 κατ’ ανώτατον όριον 30% αποκλειστικώς χρησιμοποιηθησομένης προς παρασκευήν χημικών λιπασμάτων, μόνον δια των Τελωνείων Α’ τάξεως και των υπό του Υπουργού των Οικονομικών εν εξαιρετικαίς περιπτώσεσιν οριζομένων Τελωνείων Β’ και Γ’ τάξεως εις τους κεκτημένους εργοστάσιον εν λειτουργία κατασκευής λιπασμάτων, λειτουργούν κατόπιν αδείας του Υπουργείου Γεωργίας και λαβόντας το δικαίωμα τούτο της εισαγωγής κατόπιν αδείας του Γενικού Χημείου του Κράτους ανανεουμένης κατ’ έτος. Ο κεκτημένος εργοστάσιον εν λειτουργία εκ των εν τη προηγουμένη παραγράφω αναφερομένων, ο βουλόμενος να λάβη το δικαίωμα της ατελούς εισαγωγής υγράς αμμωνίας προς αποκλειστικόν σκοπόν της παρασκευής λιπασμάτων δέον, όπως υποβάλη περί τούτου αίτησιν εις το Γενικόν Χημείον του Κράτους, εν η να εμφαίνηται: Σελ. 366 16.Δ.ε.13 Λιπάσματα α)Το όνομα του εργοστασιάρχου και του εν απουσία τούτου αντιπροσώπου του. β)Η πόλις και η θέσις εν η τούτο κείται. γ)Τα μηχανήματα και λοιπάς εγκαταστάσεις του εργοστασίου μετά λεπτομεούς σχεδιαγράμματος. δ)Το είδος των παραγομένων προϊόντων. ε)Το ποσόν κατά προσέγγισιν της κατ’ έτος χρησιμοποιηθησομένης αμμωνίας. ς)Το Τελωνείον δι’ ου θα ενεργήται η εισαγωγή της υγράς αμμωνίας. Το Γενικόν Χημείον του Κράτους μετά την επαλήθευσιν του περιεχομένου της δηλώσεως ταύτης, χορηγεί εις τον αιτούντα το δικαίωμα της εισαγωγής υγράς αμμωνίας δια του εν τη δηλώσει οριζομένου Τελωνείου, ισχύουσαν μέχρι της 31 Δεκεμβρίου του έτους καθ’ ο εξεδόθη. Το Γενικόν Χημείον του Κράτους τηρεί ευρετήριον των χορηγουμένων ως άνω αδειών τούτων, εν ω μεταγράφεται το περιεχόμενον των δηλώσεων και αδειών τούτων. Όμοιον ευρετήριον τηρείται παρά των παραρτημάτων του Γενικού Χημείου του Κράτους δια τα εν τη περιφερεία αυτών εργοστάσια. Ο εργοστασιάρχης ο κεκτημένος την ως άνω άδειαν εισαγωγής υγράς αμμωνίας, οσάκις προτίθεται να εισαγάγη τοιαύτην, δέον προ της καταθέσεως της διασαφήσεως εισαγωγής ή αιτήσεως αναλώσεως να ζητήση και λάβη παρά του Γενικού Χημείου του Κράτους ή του αρμοδίου Παραρτήματος αυτού ειδικήν άδειαν εισαγωγής. Η άδεια αύτη χορηγείται εις διπλούν και εκδίδεται εκ τριπλοτύπου βιβλίου έχοντος τον υπό του Γ.Χ.Κ. κανονισθησόμενον τύπον, περιλαμβάνει δε το όνομα του εισαγωγέως εργοστασιάρχου, το εργοστάσιον εις ο θέλει εισαχθή, το ποσόν εις χ/μα της εισαχθησομένης υγράς αμμωνίας και την επί τοις εκατόν περιεκτικότητος αυτής, ελεγχομένην και βεβαιουμένην απαραιτήτως εκάστοτε προ πάσης εισαγωγής υπό του εκδώσαντος την άδειαν Παραρτήματος, επί δείγματος αποστελλομένου αυτώ υπό της υπηρεσίας του Τελωνείου. Το εν των στελεχών της αδείας ταύτης επισυνάπτεται επί της κατατεθειμένης διασαφήσεως εισαγωγής ή αιτήσεως αναλώσεως, εν αις και μνημονεύεται ο αριθμός και η χρονολογία της αδείας, το δε έτερον θεωρούμενον παρά της υπηρεσίας του Τελωνείου, παραδίδεται εις τον εισαγωγέα και χρησιμεύει αυτώ ως δικαιολογητικόν της γενομένης εισαγωγής καταχωρουμένης εν τω παρ’ αυτώ τηρουμένω ιδίω βιβλίω. Άρθρ.2.-Πας εργοστασιάρχης εισάγων κατά τα ανωτέρω υγράν αμμωνίαν υποχρεούται να τηρή ίδιον βιβλίον, ούτινος ο τύπος καθορισθήσεται παρά του Γενικού Χημείου του Κράτος, μονογραφημένου και ηριθμημένου κατά σελίδα παρά της εποπτευούσης Αρχής, εν ω δέον να εγγράφη κατά χρονολογικήν σειράν ανελλιπώς και άνευ διαγραφών ή ξεσμάτων την εκάστοτε εισαγομένην ποσότητα αμμωνίας μετά της επί τοις εκατόν περιεκτικότητος αυτής, το εκάστοτε χρησιμοποιούμενον ποσόν ταύτης, το είδος και ποσόν των παρασκευασθέντων προϊόντων ως και την διάθεσιν αυτών. Τα παρασκευζόμενα λιπάσματα τα προερχόμενα εκ της κατά τα ανωτέρω παραλαμβανομένης υγράς αμμωνίας θα διατίθενται, απαραιτήτως συνεσκευασμένα, συμφώνως προς τας ισχυούσας σχετικάς διατάξεις περί εμπορίας χημικών λιπασμάτων. Θα λαμβάνηται δε παρά του αγοραστού απόδειξις, εν η θα αναγράφωνται, το ποσόν ως και πάντα τα επί της ετικέττας αναγραφόμενα ως άνω στοιχεία, και ήτις θα χρησιμεύη ως δικαιολογητικόν της διαθέσεως των λιπασμάτων. Βάσει δε μόνον των αποδείξεων τούτων θα πιστούται ο εργοστασιάρχης. Άρθρ.3.-Οι εργοστασιάρχαι οι οι παραλαμβάνοντες υγράν αμμωνίαν, ατελώς, υποχρεούνται όπως εντός έτους το βραδύτερον από της παραλαβής της, κατεργασθώσι ταύτην προς παρασκευήν λιπασμάτων, της προθεσμίας ταύτης δυναμένης να παραταθή δι’ αποφάσεως του Υπουργού των Οικονομικών εκδιδομένης κατόπιν ητιολογημένης αιτήσεως του εργοστασιάρχου, μέχρι τριών ετών. Παρελθούσης δε της προθεσμίας ταύτης καταβάλλονται οι οφειλόμενοι δασμοί δια το μη κατεργασθέν ποσόν αμμωνίας. Άρθρ.4.-Το ποσοστόν φύρας της ατελώς εισαγομένης υγράς αμμωνίας προς παρασκευήν λιπασμάτων θα καθορίζηται αναλόγως του είδους αυτών δι’ αποφάσεως του Υπουργού των Οικονομικών κατόπιν γνωμοδοτήσεως του Συμβουλίου Χημικής Υπηρεσίας. Άρθρ.5.-Οι εργοστασιάρχαι οφείλουσιν άμα τω πέρατι της κατεργασίας εκάστης μερίδος υγράς αμμωνίας παραληφθείσης κατά τα ανωτέρω, όπως ειδοποιώσι  περί τα ούτου   εγγράφως  το  αρμόδιον  Παράρτημα του Γενικού Χημείου του Κράτους ή τον   εποπτεύοντα   το  εργοστάσιον   Χημικόν   και  ζητήση  την  λύσιν   της   σχετικής   εγγυήσεως.  Το  Παράρτημα Γ .Χ.Κ. ή ο αρμόδιος χημικός προβαίνει εις τον οικείον έλεγχον βάσει των βιβλίων του εργοστασίου, των ανωτέρω αποδόσεων της αμμωνίας εις διάφορα προϊόντα, και των λοιπών εν  γένει δικαιολογητικών συντάσσει δε περί τούτου έκθεσιν ότι όντως εχρησιμοποιήθη η ατελώς παραληφθείσα υγρά αμμωνία εις την παρασκευήν λιπασμάτων,υποβαλομένην εις την Δ/σιν του Γ .Χ.Κ., ήτις βάσει ταύτης προβαίνει εις την έκδοσιν της σχετικής αποφάσεως προς το αρμόδιον Τελωνείον δια την λύσιν ή επιστροφήν της οικείας εγγυήσεως. Εις τον επί των Οικονομικών Υπουργόν ανατίθεται η δημοσίευσις και εκτέλεσις του παρόντος. 14. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΓΕΩΡΓΙΑΣ ΒΙΟΜΗΧΑΝΙΑΣ  ΚΑΙ ΕΜΠΟΡΙΟΥ Αριθ. 251714/3764  της 26 Απρ. /21 Μαΐου 1975 (ΦΕΚ Β' 515) Περί συστάσεως Τεχνικής Γνωμοδοτικής Επιτροπής Λιπασμάτων. Έχοντες υπ' όψει τας διατάξεις: α)Του Νόμ. 760/1948 "περί τροποποιήσεως και συμπληρώσεως του Νόμ. 1274/1919 "περί τροποποιήσεως το Νόμ. 527/1914 "περί Εμπορίας των Χημικών Λιπασμάτων". β)Του Ν.Δ. 176/1969 "περί καταβολής αμοιβών εις τους μετέχοντας Συμβουλίων και Επιτροπών" και γ)Του Ν.Δ. 175/73 "περί Υπουργικού Συμβουλίου και Υπουργείων", αποφασίζομεν: Ι.Συνιστώμεν Τεχνικήν Γνωμοδοτικήν Επιτροπήν Λιπασμάτων αποτελουμένην εκ των κάτωθι: 1.Γενικού Διευθυντού της Β2 Γενικής Δ/νσεως Γεωργικής Παραγωγής του Υπουργείου Γεωργίας με Αναπληρωτήν τον Προϊστάμενον της Β2ΥΙ Υπηρεσίας Φυτικής Παραγωγής του αυτού ως άνω Υπουργείου. 2.Του Προϊσταμένου της Β2Υ13 Δ/νσεως Αναπαραγωγής Φυτών Εδαφολογίας και Λιπασμάτων του Υπουργείου Γεωργίας με Αναπληρωτήν τον Προϊστάμενον του Τμήματος Εδαφολογίας και Λιπασμάτων της ως άνω Δ/νσεως του αυτού ως άνω Υπουργείου. 3.Του Προϊσταμένου της Δ/νσεως Φυσικών Πόρων της Γενικής Δ/νσεως Σχεδιάσεως και Προγραμματισμού του Υπουργείου Συντονισμού και Προγραμματισμού με Αναπληρωτήν τον νομίμως αναπληρούντα αυτόν Προϊστάμενον Τμήματος της αυτής Δ/νσεως του ως άνω Υπουργείου. 4.Του Προϊσταμένου της Δ/νσεως Α' της Γενικής Δ/νσεως Τεχνικών Υπηρεσιών του Υπουργείου Βιομηχανίας με Αναπληρωτήν τον νόμιμον αυτού Αναπληρωτήν. 5.Του Προϊσταμένου της Δ/νσεως Ερεύνης Κόστους του Υπουργείου Εμπορίου με Αναπληρωτήν τον Προϊστάμενον του καθ' ύλην αρμοδίου Τμήματος της, ως άνω, Δ/νσεως. (Αντί για τη σελ. 367(γ)  Σελ. 367(δ) Τεύχος 1452 Σελ. 77 Λιπάσματα 16.Δ.ε.14 6.Του Προϊσταμένου της Δ/νσεως Φυτικής Παραγωγής της Α.Τ.Ε. με Αναπληρωτήν τον Υποδιευθυντήν της ως άνω Δ/νσεως της Α.Τ.Ε. Πρόεδρος της Επιτροπής ορίζεται ο Γενικός Δ/ντής της B2 Γενικής Δ/νσεως του Υπουργείου Γεωργίας, με Αναπληρωτήν τον Προϊστάμενον της Β2Υ1 Υπηρεσίας Φυτικής Παραγωγής. Εισηγητής ορίζεται ο Προϊστάμενος του Τμήματος Εδαφολογίας και Λιπασμάτων της Β2Υ13 Δ/νσεως Αναπαραγωγής Φυτών Εδαφολογίας και Λιπασμάτων του Υπουργείου Γεωργίας, με Αναπληρωτήν τον νόμιμον αυτού Αναπληρωτήν. Χρέη Γραμματέως της Επιτροπής εκτελεί εις των υπαλλήλων του Τμήματος ΙΙ της Β2Υ13 Δ/νσεως Αναπαραγωγής Φυτών Εδαφολογίας και Λιπασμάτων του Υπουργείου Γεωργίας. ΙΙ.Έργον της ως άνω Επιτροπής Λιπασμάτων είναι η γνωμοδότησις επί του ετησίου προγράμματος αναγκών εις λιπάσματα, επί των τιμών αγοράς λιπασμάτων υπό της Α.Τ.Ε. εκ των εγχωρίων βιομηχανιών, επί των τιμών διαθέσεως τούτων, ως και επί παντός εν γένει θέματος σχετικού προς τα λιπάσματα, όπερ θα παραπέμπεται εις ταύτην υπό του Υπουργού Γεωργίας. Η Επιτροπή συνέρχεται μετά πρόσκλησιν του Προέδρου ταύτης αποφαίνεται δε κατά πλειοψηφίαν των παρόντων μελών, ευρισκομένης εν απαρτία παρόντων πέντε μελών αυτής. Των συνεδριάσεων τηρούνται πρακτικά. Δύναται να προσκαλώνται εκάστοτε παρά του Προέδρου της Επιτροπής και να ακούωνται, άνευ δικαιώματος ψήφου συμβουλευτικώς και ανά εις αντιπρόσωπος των εν Ελλάδι λειτουργουσών νομίμως Βιομηχανιών Λιπασμάτων αναλόγως του αναφερομένου θέματος. Τα της αμοιβής των μελών της Επιτροπής, του εισηγητού και του Γραμματέως, καθορισθήσονται δια νεωτέρας κοινής αποφάσεως των Υπουργών Οικονομικών και Γεωργίας, εις βάρος των πιστώσεων του Προϋπολογισμού του Κ.Τ.Γ.Κ. και Δασών του Υπουργείου Γεωργίας, ως ο Νόμ. 760/1948 (ανωτ. αριθ. 11) προβλέπει. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 15. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡ ΑΜΜΑΤΙΣΜΟΥ,  ΓΕΩΡΓΙΑΣ, ΒΙΟΜΗΧΑΝΙΑΣ ΚΑΙ  ΕΜΠΟΡΙΟΥ Αριθ. 264446/4616 της 28 Ιουν./2 Αυγ.  1975  (ΦΕΚ Β' 804) Περί τροποποιήσεως αποφάσεως του Υπουργού Γεωργίας "περί συστάσεως Τεχνικής Γνωμοδοτικής Επιτροπής Λιπασμάτων". Σελ. 368(δ) Τεύχος 1452 Σελ. 78